**ՈՒՂԵՐՁ**

Սիրելի՛ շրջանավարտներ, հերթական ուսումնական տարեմուտն է։

Դպրոցական Վերջին զանգի ղողանջները մայիսյան տաք շնչի հետ կպարուրեն բոլորիդ՝ լուսավորելով կյանքի նոր ուղին, որը կոչվում է Երիտասարդություն:

Վերջին զանգն ամփոփում է իր մեջ մի քիչ մանկություն, մի քիչ պատանեկություն, մի քիչ հասունություն։ Այս երեքի գունեղ համադրությամբ ձևավորվել եք դուք՝ որպես այսօրվա սերունդ, որպես ապագայի հաղթողներ, որպես հույսի ու լույսի ամբողջացում։ Շնորհավորում եմ ձեզ, սիրելի՛ շրջանավարտներ, թող ձեր ուսումնառության հաղթանակներն ու ձեռքբերումները կրկնապատկվեն, եթե ունեցել եք թերացումներ, նորովի՛ գնահատեք ձեր հնարավորություններն ու կյանքի հոսքի մասնի՛կը դարձեք։ Կարևորե՛ք ձեր ներդրումը հայրենիքի, համայնքի, ձեր քաղաքի, ձեր գյուղի շենացման ու ամրացման գործում։ Փորձե՛ք մարդկային վեհագույն հատկանիշներով ամրացնել ձեր ԵՍ-ը, գնալ միշտ առաջ, չհանձնվել, ստեղծել ավելի իրավահավասար ու իրավագիտակից հասարակություն։

Սիրելի՛ մանկավարժներ, ձեր կյանքում հերթական շրջափուլն է։ Ամեն մի աշակերտի գիտակցության մեջ ձեր արժեհամակարգն ու աշխարհայացքն է, ամեն աշակերտի հայացքի մեջ ձեր սերն ու նվիրումն է։ Մաղթում եմ ձեզ քաջ առողջություն ու համբերություն՝ կրթական համակարգի ամենատարբեր մարտահրավերներին ընդառաջ։ Ձեր վեհագույն աշխատանքը մշտապես լինելու է մեր հասարակության հիմնաքարը, մշտապես լույսի փարոս է լինելու մեր կյանքում՝ անկախ տարիքից։

Մաղթում եմ բոլորիդ տոնական օր ու հաճելի պահեր։ Թող այս բացառիկ օրն իր յուրահատկություններով դրոշմվի յուրաքանչյուրիդ հիշողության մեջ ու դառնա աստիճան դեպի բարձունքներ։

**ՀԱՄԱՅՆՔԻ ՂԵԿԱՎԱՐ ՀԱԿՈԲ ՇԱՀԳԱԼԴՅԱՆ**